טום פלטון

תומאס אנדרו "טום" פלטון (באנגלית: Thomas Andrew "Tom" Felton; נולד ב-22 בספטמבר 1987) הוא שחקן ומוזיקאי אנגלי. התפרסם בתפקיד דראקו מאלפוי בסדרת "סרטי הארי פוטר" המבוססים על סדרת הספרים המצליחה של ג'יי קיי רולינג. תומאס אנדרו פלטון נולד ב-22 בספטמבר 1987 בעיירה אפסום (אנ'), מחוז סארי בדרום-מזרח אנגליה, הצעיר מבין ארבעה בנים, ג'ונתן, כריס ואשלי, שנולדו לפיטר פלטון ושרון אנסטי. הוריו התגרשו כשהיה נער. סבו מצד אמו הוא הגיאופיזיקאי נייג'ל אנסטי (אנ'). פלטון התחנך בבית הספר קראנמור בעיירה ווסט הורסלי (אנ') עד גיל 13, ולאחר מכן למד בבית הספר הווארד אפינגהם (אנ') לצורך השכלתו התיכונית. פלטון פיתח עניין בשירה בילדותו ולאחר מכן הצטרף למקהלות בית הספר; הוא היה חבר גם במקהלה של קתדרלת גילפורד (אנ'). פלטון ידוע בעיקר על תפקידו בשמונת סרטי סדרת הארי פוטר ושקוע בדמותו של דראקו מאלפוי פלטון החל את קריירת המשחק שלו כאשר התקבל לקמפיין פרסום. הוא נבחר מתוך 400 מועמדים. תפקידו הראשון בקולנוע היה ב-1997, בסרט "קטנים עליו" (אנ'), ואחריו הופיע בסרט "אנה והמלך" ובסרט הטלוויזיה "מבט שני" (אנ'). בשנת 2000, נבחר פלטון לשחק את דמותו של דראקו מאלפוי, אויבו של הארי פוטר בסרט "הארי פוטר ואבן החכמים". לפני שנבחר לתפקיד זה, פלטון נבחן גם לתפקידים של הארי פוטר ורון וויזלי. מבין ארבעת השחקנים הצעירים שהצליחו להשיג את התפקידים הראשיים, היה לפלטון הניסיון הרב ביותר בתעשייה. פלטון הופיע בכל שמונת סרטי הארי פוטר. כאשר נשאל פלטון על ידי מעריץ מה ילדים צריכים לעשות אם מישהו כמו הדמות שהוא משחק מציק להם, אמר: "לספר למישהו. אתה לא רוצה לשמור את זה לעצמך". בנובמבר 2010, הסרט "White Other", בו טום משחק את הדמות הראשית, ריי מרסדן, יצא לאור. לצד פלטון משחקת השחקנית אימלדה סטאונטון, ששיחקה את פרופסור דולורס אמברידג' בסדרת סרטי הארי פוטר. לפלטון היה תפקיד בסרט "Get Him to the Greek"(אנ'), שיצא ב-4 ביוני 2010. בשנת 2010 זכה בטקס פרסי הסרטים של MTV על תפקידו בהארי פוטר והנסיך חצוי-הדם בקטגוריה "הנבל הטוב ביותר". באוגוסט 2011 טום הצטלם לקמפיין של מותג האופנה "Band of Outsiders" ביחד עם חברו מהארי פוטר, רופרט גרינט בלוס אנג'לס. בשנת 2011 שיחק בתפקיד דודג' לנדון בסרט "כוכב הקופים: המרד". באותה שנה, הוציא שיר מקורי בשם "הוואי". בשנת 2012 שיחק בסרט האימה "ההתגלות"(The Apparition) בכיכובה של אשלי גרין, בשנת 2013 השתתף בסרט "בסתר"(אנ'), ובסרט "בל"(אנ') בכיכובה של גוגו אמבתה-רו. ובאותה שנה התארח במיני-סדרה "מעגל שלם". בשנת 2014, בסרט "נגד השמש" (אנ') המבוסס על סיפור אמיתי של שלושה אנשי צוות אוויר במלחמת העולם השנייה שמטוסם התרסק. בשנת 2016, שיחק בסרט "תחייה"(אנ') לצידו של ג'וזף פיינס. עוד באותה השנה, שיחק בעונה השלישית של סדרת הטלוויזיה "הפלאש" בתפקיד ג'וליאן אלברט/דוקטור אלכימיה, שותפו למשרד של ברי אלן (הפלאש). בשנת 2017 שיחק בסרט "מייגן לוי"(אנ'). בשנת 2018 שיחק לצד נעמי ווטס וקלייב אוון ברומן ההיסטורי "אופליה", את דמותו של לארטס. בנוסף, השתתפו בקליפ לשיר "Empty Space" של ג'יימס ארתור. בשנת 2020 שיחק בסרט "מדריך הבייביסיטר לציד מפלצות" וגילם את דמותו של הבוגימן. בשנת 2022 הופיע בקליפ לשיר "Are You Entertained" של אמן היפי הופ ראס שמארח את אד שירן. בקליפ מופיע גם השחקן ראף לאו. התחביב האהוב על פלטון הוא דיג. מלבד דיג, פלטון משחק גם כדורסל, קריקט, כדורגל, גולף וטניס, ורוכב על סוסים. מ-2008 עד 2016 קיים פלטון זוגיות עם הפעלולנית ג'ייד אוליביה גורדון. היא גילמה את אשתו בסרט "הארי פוטר ואוצרות המוות - חלק 2". 2008 - Time Well Spent 2008 - All I Need 2009 - In Good Hands 2011 - Hawaii 2021 - YoOHo Beyond the Wand: The Magic and Mayhem of Growing Up a Wizard‏ - 2022 בהוצאת רנדום האוס אתר האינטרנט הרשמי של טום פלטון (באנגלית) טום פלטון, ברשת החברתית פייסבוק טום פלטון, ברשת החברתית אקס (טוויטר) טום פלטון, ברשת החברתית אינסטגרם טום פלטון, ברשת החברתית טיקטוק טום פלטון, סרטונים בערוץ היוטיוב טום פלטון, ברשת החברתית Goodreads טום פלטון, במסד הנתונים הקולנועיים IMDb (באנגלית) טום פלטון, באתר "אידיבי", מאגר הידע העברי לקולנוע ישראלי ועולמי טום פלטון, באתר AllMovie (באנגלית) טום פלטון, באתר Rotten Tomatoes (באנגלית) טום פלטון, באתר Metacritic (באנגלית) טום פלטון, במסד הנתונים הקולנועיים KinoPoisk (ברוסית) טום פלטון, באתר אפל מיוזיק (באנגלית) טום פלטון, באתר ספוטיפיי טום פלטון, באתר סאונדקלאוד (באנגלית) טום פלטון, באתר Last.fm (באנגלית) טום פלטון, באתר AllMusic (באנגלית) טום פלטון, באתר MusicBrainz (באנגלית) טום פלטון, באתר דיזר טום פלטון, באתר Discogs (באנגלית) טום פלטון, באתר Genius From Simon Boyle's Bizarre column, Ed Sheeran records tribute song for tragic Jamal Edwards and shoots video starring his family and..., The US Sun, ‏4 במרץ 2022